Il-forzi tas-sigurtà Libaniżi qed iżommu l-mara u t-tifel tal-mexxej tal-Istat Iżlamiku Abu Bakr al-Baghdadi qrib il-fruntiera mas-Sirja. Il-mara u t-tifel li isimhom ma ġiex ippubblikat, inġabru mill-militar wara li daħlu fil-Libanu għaxart ijiem ilu. Qed ikun irrapurtat li l-mara ta’ Baghdadi qed tiġi interrogata mill-Ministeru tad-Difiża Libaniż. F’Ġunju, Baghdadi ssemma bħala l-mexxej tal-Istat Iżlamiku għaż-żoni li jikkontrolla fis-Sirja u fl-Iraq. Ix-xahar li għadda, il-grupp caħad rapporti li Baghdadi inqatel jew indarab fl-attakki mill-ajru mmexxija mill-Amerikani fil-belt ta’ Mosul fin-naħa ta’ fuq tal-Iraq. L-Istat Iżlamiku kien ħareġ recording ta’ Baghdadi li fih jinstema jgħid li l-grupp qed jespandi u jsejjaħ għall-vulkani tal-jihad biex jiżbroffaw.